*A zsidók erre így beszéltek egymás között: „Hova akar menni, hogy nem találjuk meg? Talán a görögök között lévő szórványba készül, és a görögöket akarja tanítani?* (Jn 7,35)

Az előző mondat gondolkodásra készteti a hallgatókat. Vajon mit akar mondani? A kérdés teljesen rendben van. Jézus földi élete során sokszor mondott olyat, hogy kérni kellett a magyarázatot is. Ma is van Istennek olyan kijelentése, amelyet csak Ő magyarázhat meg. A megértéshez szükséges kiegészítő információ Nála biztosan megvan.

A fenti Ige versben az emberek saját maguk próbálják meg kitalálni, mit jelent Jézus kijelentése. Ez téves feltételezésekhez vezetett és vezet még ma is. Jézus tud mindent pontosan az emberről, a körülményeiről és szükségeiről. Nála van a válasz! Kérd Őt Te is, segítséget ad! *Vadon Gyula*